### Resumé

[adresse] fremsender årsregnskab 2022 til Kultur- og Idrætsudvalgets godkendelse.

### Sagsfremstilling

[adresse] fremsender årsregnskab for 2022, vedlagt som bilag, til Kultur- og Idrætsudvalgets godkendelse. Årsregnskabet skal ligeledes godkendes hos Slots- og Kulturstyrelsen.

Det reviderede årsregnskab for 2022 viser et underskud på 189.498 kr., mod et underskud på 820.867 kr. i 2020 og et underskud på 579.389 kr. i 2021. Egenkapitalen per 31.12.2022 er anført til 764.556 kr.

Revisionen af årsregnskabet har ikke givet anledning til forbehold. Revisionen konkluderer, at årsregnskabet giver et retvisende billede af museets aktiver, passiver og finansielle stilling per 31. december 2022, samt at resultatet af museets aktiviteter for regnskabsåret 1. januar - 31. december 2022 er i overensstemmelse med "Bekendtgørelse om regnskab og revision af statsanerkendte museer".

Vejle Kommune skal, som hovedtilskudsgiver, godkende beretning og regnskab forud for museets indsendelse af dette til Slots- og Kulturstyrelsen.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og Byrådet.

### Historik

#### Kultur- og Sundhedsdirektøren indstiller, den 12. december 2023, punkt 3:

at regnskabet for Museum Give for 2022 godkendes.

#### Beslutning fra Kultur- og Idrætsudvalget, den 12. december 2023, punkt 3:

Anbefales.

Kultur- og Idrætsudvalget udtrykker bekymring over udviklingen i egenkapitalen i [adresse], som er reduceret kraftigt de seneste år.

Helge Carlsen deltog ikke i sagens behandling.

#### Beslutning fra Økonomiudvalget, den 29. januar 2024, punkt 44:

Anbefales.

### Beslutning

Godkendt.

Fraværende: Borris Brandt.